У складу са чланом 15. и 21. Устава Србије („Службени гласник РС“ бр 98/2006), чланом 12 Закона о родној равноправности („Службени гласник РС“ бр 52/2021), чланом 4. и 39. Закона о прекршајима („Службени гласник РС“ бр. 65/2013, 13/2016, 98/2016 - одлука УС, 91/2019 и 91/2019 - др. закон), чланом 32. Закона о локалној самоуправи („Службени гласник РС“ бр. 129/2007, 83/2014 - др. закон, 101/2016 - др. закон и 47/2018), Скупштина општине Косјерић на седници одржаној 10. новембра 2021. доноси

**ОДЛУКУ**

**О НАЧИНУ ПРИКУПЉАЊА СТАТИСТИЧКИХ ПОДАТАКА**

**Члан 1.**

Ова одлука регулише начин прикупљања статистичих података који се прикупљају, евидентирају и обрађују у општини КОСЈЕРИЋ.

Подаци који се прикупљају, евидентирају и обрађују у општини Косјерић су подаци који се прикупљају у органима, установама и јавним предузећима локалне самоуправе, као и у огранизацијама која обављају јавна овлашћења и привредним друштвима.

Ови подаци су саставни део статистичког информационог система Републике Србије и доступни су јавности у складу са законом.

**Члан 2.**

Подаци који се прикупљају, евидентирају и обрађују у општини Косјерић ће се прикупљати тако да су у свим фазама прикупљања, евидентирања и обраде исказани по полу.

Подаци исказани по полу су подаци који означавају који подаци од прикупљених, обрађених и евидентираних података се односе на грађане, а на које на грађанке општине.

**Члан 3.**

Неспровођење ове одлуке представља прекршај.

Надзор над спровођењем ове одлуке врши Општинска управа општине Косјерић.

**Члан 4.**

За неспровођење ове одлуке казниће се одговорно лице новчаном казном од 5.000 до 75.000 динара, правно лице новчаном казном од 50.000 до 1.000.000 динара и предузетник новчаном казном од 10.000 до 250.000 динара.

**Члан 5.**

Ова одлука ступа на снагу осмог дана од дана објављивања у „Службеном гласнику општине Косјерић“

СКУПШТИНА ОПШТИНЕ КОСЈЕРИЋ,

У Косјерићу, дана 10. новембра 2021. године

Број 052-1/2021

ПРЕДСЕДНИК СКУПШТИНЕ

Татјана Коковић

СЕКРЕТАР СКУПШТИНЕ,

Јовиша Лазаревић