На основу члана 32. став 1. тачка 9. Закона о локалној самоуправи ( ''Сл.гл. РС'', број 129/07) и члана 40. тачка 13. Статута општине Косјерић ('' Службени лист општине Косјерић'', број 3/2019) Скупштина општине Косјерић на седници одржаној 10. новембра 2021.године донела је

ОДЛУКУ

О ДАВАЊУ САГЛАСНОСТИ НА ИЗМЕНЕ И ДОПУНЕ СТАТУТА НАРОДНЕ БИБЛИОТЕКЕ ''СРЕТЕН МАРИЋ'', КОСЈЕРИЋ

I

Даје се сагласност на Измене и допуне Статута Народне библиотеке ''Сретен Марић'', Косјерић које је Управни одбор усвојио 21. октобра 2021.године.

II

Одлука ступа на снагу даном доношења, а објавиће се у'' Службеном листу општине Косјерић''.

Број 022-28/2021

10. новембра 2021.године

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ,

Татјана Коковић

СЕКРЕТАР СКУПШТИНЕ,

Јовиша Лазаревић

Образложење

Правни основ за доношење Одлуке налази се у Закону о локалној самоуправи члан 32. тачка 9. као и у Статуту Општине члан 40. тачка 13. где пише да Скупштина, у складу са законом “ **именује и разрешава Управни и Надзорни одбор, именује и разрешава директоре установа, организација и служби, чији је оснивач и даје сагласност на њихове Статуте** „ Давање сагласности на Статут је саставни део активности око оснивања и статусних промена установе.

Статутом се у складу са Законом дефинише делатност библиотеке, органи у библиотеци, као и овлашћење оснивача и органа библиотеке.Јасно су дефинисани начин избора и надлежност Управног и Надзорног одбора библиотеке, директора библиотеке као и права и обавезе запослених у библиотеци.

Давањем сагласности на Статут Народне библиотеке оснивач ће испунити законску форму и поставити основ за још бољи рад Народне библиотеке, као једине установе културе у општини Косјерић.

ОПШТИНСКА УПРАВА ОПШТИНЕ КОСЈЕРИЋ