**ЛОКАЛНИ АКЦИОНИ ПЛАН ЗА УНАПРЕЂЕЊЕ РОДНЕ РАВНОПРАВНОСТИ**

**У ОПШТИНИ КОСЈЕРИЋ**

**2021 - 2024**

САДРЖАЈ:

[1. УВОД 3](#_Toc84241373)

[2. СТРАТЕШКИ И ЗАКОНСКИ ОКВИР 3](#_Toc84241374)

[3. АНАЛИЗА СТАЊА 5](#_Toc84241375)

[3.1 Демографски подаци 5](#_Toc84241376)

[3.2 Учешће жена у јавном и политичком животу 7](#_Toc84241377)

[3.3 Родна равноправност у систему социјалне заштите 8](#_Toc84241378)

[3.4 Родна равноправност у систему здравствене заштите 9](#_Toc84241379)

[3.5 Насиље над женама 10](#_Toc84241380)

[3.6 Родна равноправност на тржишту рада и предузетништво 10](#_Toc84241381)

[3.7 Родна равноправност у систему формалног образовања и васпитања 11](#_Toc84241382)

[4. УВОЂЕЊЕ РОДНЕ РАВНОПРАВНОСТИ У ЈАВНЕ ПОЛИТИКЕ И ПРОГРАМЕ И ИНСТИТУЦИОНАЛНИХ МЕХАНИЗМА РОДНЕ РАВНОПРАВНОСТИ У ЈЛС 13](#_Toc84241383)

[5. ОПШТИ И ПОСЕБНИ ЦИЉЕВИ 14](#_Toc84241384)

[6. СПРОВОЂЕЊЕ ЛАП-А ЗА РОДНУ РАВНОПРАВНОСТ 17](#_Toc84241385)

1. УВОД

Локални акциони план за родну равноправност у ЈЛС (у даљем тексту ЛАП за родну равноправност) основни је стратешки документ јединице локалне самоуправе који се доноси са циљем унапређивања родне равноправности.

ЛАП за родну равноправност се доноси полазећи од Националне стратегије за родну равноправност, која као један од механизама за унапређење родне равноправности. препознаје локални акциони план за родну равноправност.

Усвајањем и реализацијом ЛАП за родну равноправност ЈЛС потврђује решеност да обезбедити што је могуће већи обим поштовања родне равноправности у својој средини. Усвајањем ЛАП за родну равноправност ЈЛС такође исказује решеност да извршава све препоруке Владе РС, који се односе на унапређење родне равноправности, као и да спроведе посебне мере за повећање заступљености жена у локалној самоуправи и у процесима одлучивања.

Усвајањем ЛАП за родну равноправност ЈЛС потврђује решеност да обезбеди поштовање начела Европске повеље о радној равноправности на локалном нивоу.

Општина Косјерић има Стратегију одрживог развоја 2018-2028. године. Овај локални кровни документ развоја даје правце деловања и зацртава стратешке циљеве развоја општине и ЛАП за родну равноправност се ослања и на овај кровни документ.

Услед локалних избора одржаних у марту 2021. ЈЛС Косјерић тек ће успоставити тело за родну равноправност, усвојити Европску повељу за родну равноправност на локалном нивоу и формирати Женску одборничку мрежу, одмах по конституисању свих органа у општини.

1. СТРАТЕШКИ И ЗАКОНСКИ ОКВИР

Устав Републике Србије јамчи људска права утврђена потврђеним међународним уговорима, опште прихваћеним правилима међународног права и законима (члан 18. Устава РС. став 1). Устав гарантује равноправност жена и мушкараца и развој политика једнаких могућности (члан 15. Устава РС) и забрањује дискриминацију по било ком основу, укључујући и ону по основу пола (члан 21. Устава РС став 3).

Закон о равноправности полова (Службени гласник РС бр. 104/09) у члану 39. уређује питање родне равноправности на локалном нивоу и обезбеђује стабилност локалних механизама за равноправност полова како њихов опстанак не би најдиректније зависио од примене скупштинске већине у локалној заједници, што је до сада био чест случај. Прописана је обавеза органа општине да у оквиру својих надлежности обезбеђују, подстичу и унапређују равноправност полова, као и да разматрају мере и активности које су у функцији равноправности сполова и остваривања једнаких могућности и у том циљу прописује организовање сталног радног тела или одређивање запосленог за родну равноправност и обављање послова за остваривање једнаких могућности у складу са овим Законом. Ускоро се доноси нови Закон о равноправности полова.

Влада Републике Србије је донела Националну стратегију за побољшање положаја жена и унапређивање родне равноправности, као први корак ка побољшању положаја жена и увођење родне равноправности (“Службени гласник РС” бр. 15/09). Основни задатак Стратегије је да пружи могућности које ће обезбедити израду системских, институционалних и развојних решења за остваривање политике једнаких могућности у различитим аспектима живота жена и мушкараца.

За спровођење Националне стратегије за побољшање положаја жена и унапређивање родне равноправности дефинисани су основни циљеви:

Повећање учешћа жена у процесима одлучивања и остваривање равноправности полова,

Остваривање родне равноправности у образовању

Побољшање економског положаја жена и остваривање родне равноправности,

Побољшање здравља жена и унапређење родне равноправности у здравственој политици,

Превенција и сузбијање свих видова насиља над женама и обезбеђивање свеобухватног система заштите за жене жртве насиља.

Уклањање родних стереотипа у средствима јавног информисања и промоција родне равноправности.

***Резолуција 1325 Савета безбедности УН*** усвојена 2000. године, даје значај повећању учешћа жена у процесима доношења одлука, спречавању конфликата, пост конфликтним ситуацијама, мировним преговорима и мировним операцијама. Резолуција указује и на посебне потребе жена и деце у току ратних сукоба и потребу њихове заштите, те спречавање и кажњавање сексуалног и сваког другог насиља над женама. Резолуција је обавезујућа за све чланице УН, без потребе за додатном ратификацијом. Веома је битно нагласити да жене нису само жртве рата и насиља, већ и да имају врло активну улогу као учеснице у сукобљеним странама, као градитељке мира, политичарке, активисткиње.

***Европска повеља о родној равноправности на локалном нивоу,*** усвојена 2006. године у оквиру Савета европских општина и региона (ЦЕМР), европског удружења локалних власти је програмски основ за планирање у области родне равноправности на локалном нивоу. Уједно је то и оквир за интер секторску, регионалну и међународну сарадњу у активностима које уједно унапређују родну равноправност и положај жена, посебно жена које припадају вишеструко дискриминисаним и рањивим групама.

Општина Косјерић има важећу Стратегију одрживог развоја 2018-2028. године. Овај локални кровни документ развоја даје правце деловања и зацртава стратешке циљеве развоја општине и ЛАП за родну равноправностсе ослања на овај кровни документ.

1. АНАЛИЗА СТАЊА

# 3.1 Демографски подаци

Демографски подаци нису повољни у општини Косјерић, имајући у виду веома ниску стопу природног прираштаја, од чак -13,2. Ова стопа на републичком нивоу износи -5,3, а такође је негативна и на нивоу Златиборског округа и износи -5,9. Индекс старења је значајно виши и од просека округа и од републичког просека. У општини Косјерић, на једно лице узраста до 19 година, има два лица која су старија од 60 година старости. Такође, виши је удео старије популације у укупном броју становника, у односу на ове уделе у Србији и у Златиборском округу. Ово упућује на повећану потребу за заштитом старијег дела становништва у општини. У Табели 1 су представљени основни демографски подаци.

Табела 1. Основни демографски подаци, 2019.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Kosjerić** | | | **Zlatiborski okrug** | | | **Srbija** | | |
|  | m | ž | **Uk.** | m | ž | **Uk.** | m | ž | **Uk.** |
| Broj stanovnika | 5.337 | 5.290 | **10.627** | 131.739 | 133.899 | **265.638** | 3.383.732 | 3.561.503 | **6.945.235** |
| Prosečan broj članova domaćinstva (Popis) | / | / | **2,87** | / | / | **3,03** | / | / | **2,88** |
| Stopa prirodnog priraštaja | / | / | **-13,2** | / | / | **-5,9** | / | / | **-5,3** |
| Očekivano trajanje života živorođenih | 73,11 | 78,11 | **75,44** | 73,9 | 77,17 | **76,45** | 73,09 | 78,35 | **75,71** |
| Prosečna starost (u godinama) | 45,2 | 48,4 | **46,8** | 45,4 | 44,3 | **43,1** | 41,9 | 44,7 | **43,3** |
| Indeks starenja (60+ god. / 0-19 god.) | / | / | **200,71** | / | / | **154,62** | / | / | **144,05** |
| % dece starosti 0-14 | 54,19 | 45,81 | **12,24** | 51,61 | 48,39 | **13,92** | 51,52 | 48,48 | **14,29** |
| % stanovništva radnog uzrasta | 51,32 | 48,68 | **62,05** | 50,75 | 49,25 | **64,31** | 49,97 | 50,03 | **65,02** |
| % 65+ u ukupnom stanovništvu | 45,68 | 54,32 | **25,71** | 44,88 | 55,12 | **21,77** | 42,86 | 57,14 | **20,69** |
| % 80+ | 39,66 | 60,34 | **6,60** | 40,82 | 59,18 | **4,91** | 38,25 | 61,75 | **4,63** |
| % OSI (Popis) | 40,63 | 59,37 | **8,96** | 58,69 | 41,31 | **7,64** | 41,78 | 58,20 | **7,96** |
| % Romi (Popis) | / | / | **0,0** | / | / | **0,27** | / | / | **2,05** |

Izvor: Devinfo (RZS)

Структура становништва слична је структури становништва Србије и Златиборске области с тим што је нешто више старог становништва а мање деце у укупној популацији.

Индекс зависности становништва је неповољнији у Косјерићу у односу на ниво Републике Србије. Индекс зависности старијег становништва је за скоро трећину виши у односу на Србији, и индекс зависности укупног становништва је такође значајно виши. (Графикон 1.).

Графикон 1. Индекси зависности становништва, 2019

Izvor: Preračunato na osnovu Devinfo podataka (RZS)

Структура становништва слична је структури становништва Србије и Златиборске области с тим што је нешто више старог становништва а мање деце у укупној популацији. Индекс зависности становништва је неповољнији у Косјерићу у односу на ниво Републике Србије. Индекс зависности старијег становништва је за скоро трећину виши у односу на Србији, и индекс зависности укупног становништва је такође значајно виши. (Графикон 1.).

**Графикон 2. Удео становништва по старосним групама и полу (%), 2019.**

На основу анализе спроведене у оквиру Стратегије одрживог развоја општине Косјерић 2018-2028. јасно је да велика пажња треба да се посвети популационој политици и напорима на ублажавању негативних демографских трендова. Систем подршке родитељима и мајкама је неопходан за другачију демографску слику, имајући у виду стално смањивање становништва, старење становништва, пад наталитета и велике миграције, што представља озбиљну претњу будућем развоју. Паралелно за развојем мера популационе политике, неопходно је обезбедити и боље услове за рад и живот грађанки и грађана, посебно у руралним подручјима, изградњу неопходне инфраструктуре и побољшање свих аспеката живота.

# 3.2 Учешће жена у јавном и политичком животу

Законодавне промене којима се прописују одредбе за равномерну заступљеност и једнаке могућности приступа позицијама одлучивања и уведене квоте за обавезно учешће мање заступљеног пола и у органима извршне власти у ЈЛС, управним одборима и другим позицијама доносиоца одлука, омогућавају већи степен родне равноправности у политичком и јавном животу.

|  |  |  |  |  |  |  |
| --- | --- | --- | --- | --- | --- | --- |
| **Скупштина општине** | Укупно | | Мушкарци | % | Жене | **%** |
| Одборници/e | 27 | | 18 | 66,67 | 9 | 33,33 |
| Радна тела Скупштине | 46 | | 28 | 60,87 | 18 | 39,13 |
| **Општинско веће** | Укупно | | Мушкарци | % | Жене | **%** |
| Чланови Општинског већа | 7 | | 5 | 71,43 | 2 | 28,57 |
| Кабинет Председника општине | 2 | | 1 | 50 | 1 | 50 |
| **Општинска управа** | | Укупно | Мушкарци | % | Жене | **%** |
| Начелници одељења | | 3 | 2 | 66,67 | 1 | 33,33 |
| Запослени | | 39 | 7 | 17,95 | 32 | 82,05 |

Скупштина општине Косјерић броји 27 одборника, међу којима је 1/3 женског пола.

Што се тиче извршне власти, од 7 чланова Општинског већа две су жене.

У Општинској управи има укупно 39 запослених лица од чега су 32 жене. Када су у питању шефови одељења од њих троје, једна жена заузима руководећу позицију.

### Основни приоритетни правци деловања:

### 1. Унапредити оквир који ће омогућити женама да се више ангажују на пословима у јавном и политичком животу,

### 2. Промоција равноправности полова и примена свих принципа и стандарда Европске повеље о родној равноправности на локалном нивоу,

### 3. Стварање подстицајног амбијента за веће учешће и ангажовање жена у локалним структурама и

### 4. Постављање основних инструмената који ће да обезбеде уродњавање свих јавних политика (родно осетљива статистика и родно одговорно буџетирање).

### 5. Такође је важно обезбедити учешће цивилног сектора у процесима одлучивања.

# 3.3 Родна равноправност у систему социјалне заштите

### Према подацима 2018. године расходи за услуге социјалне заштите и материјална давања у надлежности општине Косјерић су износили скоро 19 милиона динара. Удео ових расхода у општинском буџету износио је 5,2%. Оволики удео се карактерише као висок удео расхода за социјалну заштиту у локалном буџету.

### У 2018. години општина Косјерић је обезбедила пружање услуге Лични пратилац. Услугу је користило деветоро деце, од чега три девојчице. Укупно 7 деце корисника је било из урбаног насеља, а 2 из осталих насеља. Годишњи расходи у 2018. години су били 2,3 милиона динара, од чега је мало мање од половине било финансирано из наменског трансфера за социјалну заштиту. Услугу је пружала невладина организација, која није имала лиценцу на 6 година. Услуга је пружана током 6 месеци у 2018. години.

### У 2018. години се такође пружала услуга Помоћ у кући за старије и одрасле, за укупно 29 корисника, од чега је 24 жене. 12 корисника је било из осталих насеља у општини Косјерић. Укупни годишњи расходи су износили око 2,4 милиона динара, док је од овог износа 44% било обезбеђено путем наменског трансфера. Услугу је пружао НВО, током 8 месеци у 2018. години. Пружалац је имао ограничену лиценцу за пружање услуге.

### Укупни расходи за материјалну подршку у надлежности ЈЛС у општини Косјерић у 2018. години износили су приближно 16.303.023 РСД, од чега је скоро 9 милиона динара издвојено за помоћ у натури. Од укупног буџета локалне самоуправе издвојено је малтене 5% за материјалну подршку, што је у знатно више у односу на издвајања других ЈЛС у Србији. За радно ангажовање није било посебног издвајања у општини Косјерић током 2018. године.

### Капацитети за администрирање социјалне заштите и породичне заштите од стране Центра за социјални рад (ЦСР) су у бољем положају у односу на просек Србије (4.245), с обзиром да је број становника на једног стручног радника знатно мањи у општини Косјерић (2.657). Удео корисника социјалне заштите у укупној популацији индицира да је оптерећеност ЦСР у Косјерићу знатно мања у односу на просек Србије и Златиборску област. Наиме, удео у Косјерићу је 6,5%, док су удели у Златиборском округу и у Србији 7,6% и 10,3%, респективно.

Као одговорна локална самоуправа, општина Косјерић посебну пажњу угроженим групама становништва и жена, настојањем да стално унапређује систем услуга социјалне заштите и другим програмима. Развој услуга за старе, децу и жене је неопходан и потребно је створити услове за подршку лиценцирању пружалаца услуга, мапирање потреба угроженог становништва, проширење броја корисника и корисница, посебно за услугу помоћ у кући за старе и жене на руралном подручју, као и проширити спектар подршке за децу са тешкоћама у развоју и инвалидитетом. Посебно је важно унапредити мере популационе политике, као и обезбедити мере и подршку младим брачним паровима и вишечланим породицама. За све то је неопходно успоставити одржив систем финансирања услуга и програма социјалне заштите.

# 3.4 Родна равноправност у систему здравствене заштите

Важан део друштвене бриге за здравље на нивоу ЈЛС остаје доношење и спровођење програма за очување и заштиту здравља од загађења животне средине, као и систематско испитивање исправности и квалитета животних намирница, воде за пиће и сличних фактора ризика који могу штетно да утичу на здравље. Уз обезбеђење додатних средстава, ЈЛС могу да додатно улажу у здравствене установе у јавној својини на својој територији.

Капацитети здравствене заштите исказани преко броја лекара у примарној здравственој заштити на 1.000 становника у општини Косјерић су у бољем положају у односу на просек Србије. Здравствена заштита школске деце и омладине у Косјерићу се посебно издваја, с обзиром да ј број лекара на 1.000 становника релевантног узраста дупло већи у односу на просек Републике. С друге стране, укупан број лекара у Косјерићу је 15. Здравствена заштита жена исказана преко броја лекара у примарној здравственој заштити на 1.000 становника у Косјерићу је нешто повољнија (0,21) у односу на републички просек од 0,17.

Проценат имунизације деце против дифтерије, тетануса и великог кашља у првој години живота је на нивоу имунизације у Србији. Међутим, проценат имунизације деце против малих богиња је нижи за око 10 процентних поена и износи 79%.

Имунизација, 2019.

|  |  |  |
| --- | --- | --- |
|  | Косјерић (%) | Република Србија (%) |
| Проценат деце која су вакцинисана против дифтерије, тетануса и великог кашља у првој години живота | 92,5 | 95,1 |
| Проценат деце која су вакцинисана против малих богиња у првих 18 месеци живота | 78,8 | 88,0 |

Izvor: DevInfo

Стопа неонаталне смртности и смртности одојчади су биле 0% у општини Косјерић у 2019 години.

Иако према основним подацима исказаним за здравствену заштиту становништва општина бележи боље вредности индикатора у односу на референтне вредности просека на републичком нивоу, као посебна потреба женске популације се издваја унапређење здравствене жена на руралном подручју, потреба за промовисањем здравих стилова живота, и паралелно са развојем мера популационе политике, обезбедити превентивно деловање за здравље жена, како младих, тако и осталих узрасних група женске популације. Као потреба, како је то предвођено и у оквиру Стратегије одрживог развоја општине Косјерић 2018-2028. биће пружена подршком мултисекторском приступу развоју људских ресурса и развоју интегрисаних социјалних услуга.

# 3.5 Насиље над женама

Систематизованих података о женама у ситуацији насиља у Косјерићу за сада нема. Неопходно је развијати програме и мере којима ће се штити жене и девојке у ситуацији насиља. С тога је, подизање свести о различитим облицима насиља над женама и насиља у породици представља важан елемент у спречавању насиља над женама. Конвенција Савета Европе о спречавању и борби против насиља над женама и насиља у породици1 налаже државама потписницама да покрећу обимне иницијативе за подизање свести у склопу низа мера које су усмерене ка спречавању насиља над женама.

У Косјерићу је неопходно развијати програме за подизање свести о спречавању свих облика насиља на женама и девојкама и развијати програм који би их штитили кад се нађу у ситуацијама насиља.

# 3.6 Родна равноправност на тржишту рада и предузетништво

Према статистици тржишта рада може се оценити да је ситуација у Косјерићу неповољнија од републичког просека, иако има мање регистрованих незапослених у евиденцији Националне службе за запошљавање у односу на просек Републике Србије.

Табела: Тржиште рада, 2019.

|  |  |  |  |  |  |
| --- | --- | --- | --- | --- | --- |
|  | **Registrovani zaposleni\* u odnosu na broj stanovnika (%)** | **Registrovani nezaposleni na 1.000 stanovnika** | **Stopa zaposlenosti, (%)\*\*** | **Stopa nezaposlenosti (%)\*\*** | **Prosečna zarada bez poreza i doprinosa (RSD)** |
| Kosjerić | 30 | 49 | 42,2 | 18,1 | 43.974 |
| Srbija | 31 | 70 | 58,8 | 10,9 | 54.919 |

\* prema opštini prebivališta

\*\* u 2018. godini

*Izvor: Devinfo baza podataka, 2020.; Republički zavod za statistiku, Anketa o radnoj snazi 2019.*

Стопа незапослености је виша а стопа запослености је нижа, и ова два податка се односе на 2018. годину. Просечна зарада без пореза и доприноса је нешто нижа у односу на републички ниво.

Број регистрованих незапослених жена је током година варирао, и у 2020. години је знатно виши од броја незапослених мушкараца, и износи 333. У 2020. години, највише регистрованих незапослених жена је узраста 30-54 године, њих око 62%% док је 56% регистрованих незапослених мушкараца овог узраста.

Посебно је важно подстицати приступачност запошљавању, посебно жена узраста 30-54 године и унапређење вештина и знања жена на селу, које су радно способне. У оквиру Стратегије одрживог развоја општине Косјерић 2018-2028. предвођено је подстицање привреде и развој појединих грана као што су прехрамбена индустрија и развој капацитета, прерада воћа уз већ успостављено брендирање ракије и малине, као и развој услужних делатности у туризму, са посебним освртом на рурални туризам и гастрономију. Жене као посебно важан ресурс у локалној заједници треба да буду додатно подржане за учешће у овим привредним гранама и да буду носиоци газдинстава и развоја ових услуга.

Такође су предвиђене и едукације за пружаоце услуга у туризму, као и стручна и техничка помоћ приватним предузетницима и газдинствима на селу.

# 3.7 Родна равноправност у систему формалног образовања и васпитања

Образовна структура у Косјерићу је лошија од просека Србије – скоро 54% становништва 15+ има завршену само основну школу или је без образовања док је на нивоу Србије таквих 35%.

Графикон. Образовна структура 15+ (%), 2011

Izvor: Devinfo (RZS), primarni izvor Popis (2011)

***Учешће неписмених у укупном становништву старијем од 10 година је такође више у Косјерићу у поређењу са Србијом, то се види код женске популације код којих је стопа неписмених знатно виша у поређењу са Републиком.***

***Графикон. Учешће неписмених у укупном становништву 10+, по полу (%)***

Izvor: Devinfo (RZS)

Компјутерска писменост у Косјерићу је на нижем нивоу у односу на просек Србије – само 22,5% је компјутерски писмених (22% жена и 23% мушкараца) у 2011. години у поређењу са већ ниских 35% на нивоу Републике.

Графикон. Компјутерска писменост становника Куршумлије, 2011

Izvor: Devinfo – profili opština (primarni izvor Popis 2011)

Предшколско образовање

Обухват деце ПОВ у Косјерићу је на сличном нивоу као у Републици низак. Обувхат узрастом од 0 до 3 године старости је нижи је од просека Златиборске области у којој се Косјерић налази, и такође је знатно нижи од просека Републике.

Графикон. Обухват деце ПОВ (%), 2019

Izvor: Devinfo baza

У Косјерићу постоје 2 матичне основне школа са 12 подручних одељења која су у руралним деловима. Једна матична школа је у типу осталих насеља.

Нето стопа обухвата основним образовањем у Косјерићу 2019. године износи 100% - док је стопа завршавања основне школе виша од просека Србије и износи 100%. Ове податке ипак треба узети са малом резервом, јер могући су и методолошки проблеми у статистици образовања и посебно проблем њихове интерпретације на локалном нивоу.

Стопа одустајања од школовања у 2019. години и у основном и средњем образовању је 0% и наравно нижа од нивоа републичког просека– на нивоу Републике је 0,6% за основно образовање и 1,1% за средње.

Ученици који прелазе из основне школе у средњу, у највећем броју случајева уписују четворогодишње стручне школе. Од њих око 220 у 2019. години, њих 100 су девојчице. С друге стране, од ученика који завршавају четворогодишње стручне школе више је девојчица. На нивоу Републике Србије, овај однос је равномеран.

Правци деловања у области образовања како је истакнуто у оквиру Стратегије одрживог развоја општине Косјерић 2018-2028. би обухватали развој прилагођених пракси за свршене средњошколце у складу са полном структуром, развој дигиталних технологија и програми компјутерске писмености, увођење програма подршке и субвенција за привлачење младих мушкараца и жена да се школују у Косјерићу, информационе кампање о важности образовања и описмењавање жена.

1. УВОЂЕЊЕ РОДНЕ РАВНОПРАВНОСТИ У ЈАВНЕ ПОЛИТИКЕ И ПРОГРАМЕ И ИНСТИТУЦИОНАЛНИХ МЕХАНИЗМА РОДНЕ РАВНОПРАВНОСТИ У ЈЛС

Увођење родне равноправности у јавне политике

У Националној стратегији за родну равноправност наглашено је да се Република Србија определила за вођење усклађене политике у циљу интегрисања родне равноправности у све области деловања институција система, укључујући спровођење активности на националном и локалном нивоу, као и увођење родно одговорног буџетирања.

Наведено је и да се технике и алати за увођење родне равноправности у јавне политике, као што су родна анализа закона, политика и програма, доследна употреба родно осетљивог језика и прикупљање и евидентирање родно разврстаних података спорадично примењују.

Институционални механизми за унапређење родне равноправности

Услед локалних избора одржаних у марту 2021. Косјерић ће успоставити тело за родну равноправност, усвојити Европску повељу за родну равноправност на локалном нивоу и формирати Женску одборничку мрежу одмах по конституисању свих органа у општини.

1. ОПШТИ И ПОСЕБНИ ЦИЉЕВИ

Дефинисана су 3 општа циља са посебним циљевима, мерама и активностима.

**Општи циљ 1**. Системско увођење родне перспективе у доношење, спровођење и праћење јавних политика

***Посебан циљ 1.1.*** Усвојена Европска повеља о родној равноправности на локалном нивоу и успостављени функционални механизми за родну равноправност на нивоу локалне самоуправе (2021)

Мера 1.1.1. Успостављање тела за родну равноправност и усвајање Европске повеље за родну равноправност на локалном нивоу

Активност 1.1.1.1. Усвајање Европске повеље за родну равноправност на локалном нивоу, као оквира за унапређење родне равноправности и положаја жена

Активност 1.1.1.2. Успостављање сталног скупштинског тела за родну равноправност

Активност 1.1.1.3. Успостављање тела за родно одговорно буџетирање

Активност 1.1.1.4. Успостављање женске одборничке мреже

***Посебан циљ 1.2.*** Родна перспектива укључена у доношење, спровођење и праћење јавних политика (2021-2022)

Мера 1.2.1. Осигурати примену родне анализе буџета, стратешких докумената, политика, програма и мера у ЈЛС

Активност 1.2.1.1. Примена методологије, одговарајућих алата и процедура и програма обуке за увођење родне перспективе у политике, програме и доношење буџета ЈЛС

***Посебан циљ 1.3.*** Уведени родно осетљив језика и родно осетљива статистика и евиденција у документа ЈЛС (2021-2022)

Мера 1.3.1. Увођење механизама за прикупљање, праћење и анализу родно осетљивих података на локалном нивоу и увођење родно осетљивог језика

Активност 1.3.1.1. Успостављање методологије прикупљања, праћења и анализе родно осетљивих података и примене родно осетљивог језика

Активност 1.3.1.2. Оснаживање кључних локалних актера за примену родно осетљивог језика и родно осетљиво прикупљање података

**Општи циљ 2**. Повећана равноправност жена и мушкараца применом политика и мера једнаких могућности

***Посебни циљ 2.1.*** Жене и мушкарци равноправно одлучују у јавном и политичком животу (2021)

Мера 2.1.1. Јачање женске одборничке мреже и њеног утицаја на питања значајна за родну равноправност и равноправну заступљеност жена и мушкараца у представничким телима, извршним органима и на руководећим местима

Активност 2.1.1.1. Припрема и усвајање интерних процедура обавезних консултација женске одборничке мреже за формирањем и консултација о питањима значајним за родну равноправност

Активност 2.1.1.2. Спровођење едукација за унапређење родне равноправности и увођење стандарда једнаких могућности мушкараца и жена у јавном и политичком животу и релевантним телима

***Посебан циљ 2.2.*** Побољшан економски положај жена на тржишту рада (2021-2023)

Мера 2.2.1. Планирање мера подршке и подстицаја запошљавања жена и посебно жена из угрожених група

Активност 2.2.1.1. Реализовати програме и мере подршке запошљавања жена и посебно жена из угрожених група

Активност 2.2.1.2. Обезбедити подршка развоју стручних компетенција жена на руралном подручју у циљу развоја руралног туризма и гастрономије у склопу мера за рурални и туристички развој

**Општи циљ 3.**  Унапређен положај жена из посебно рањивих група кроз већу доступност услуга здравствене и социјалне заштите и заштите од свих видова насиља

***Посебан циљ 3.1.*** Развијање и доступност програма и услуга социјалне заштите из надлежности ЈЛС (2021-2023)

Мера 3.1.1. Развијање услуга социјалне заштите и обезбеђивање доступности услуга социјалне заштите женама из посебно осетљивих група

Активност 3.1.1.1. Извршити анализу потреба за развојем нових услуга социјалне заштите посебно оних намењених женама из посебно осетљивих група, са фокусом на жене старије од 65 година на руралном подручју

Активност 3.1.1.2. Успостављање недостајућих услуга социјалне заштите у надлежности ЈЛС

Активност 3.1.1.3. Унапређење мера популационе политике у оквиру програма новчаних давања

***Посебан циљ 3.2***. Равноправан приступ жена и мушкараца здравственим услугама, посебно жена из осетљивих група (2021-2024)

Мера 3.2.1. Организација лекарских превентивних и специјалистичких прегледа жена без обзира на здравствено осигурање

Активност 3.2.1.1.Реализација лекарских превентивних и специјалистичких прегледа жена без обзира на здравствено осигурање

Активност 3.2.1.2. Превенција и здравствена заштита жена са руралног подручја кроз мобилне патронажне службе (успостављање интегрисане социјално здравствене услуге)

Активност 3.2.1.3. Кампања о важности превентивних прегледа и репродуктивног здравља

Посебан циљ 3.3. Повећана сигурност жена од родно заснованог насиља у породици и у партнерским односима (2021-2024)

Мера 3.3.1. Подизање капацитета институција надлежних за сузбијање насиља над женама и развој програма подршке жртвама кроз мулти секторски приступ

Активност 3.3.1.1. Организовање обука и подизање нивоа знања запослених о заштити жртава насиља у институцијама надлежним за сузбијање насиља

Мера 3.3.2. Унапређење и континуирано спровођење активности подршке женама жртвама насиља

Активност 3.3.2.1. Успостављање или унапређење рада Групе за координацију и сарадњу у области спречавања породичног насиља, успостављање услуге СОС телефона и бесплатне правне помоћи женама жртвама насиља

Активност 3.3.2.2. Кампања подизања свести о неопходности сузбијања свих видова насиља

1. СПРОВОЂЕЊЕ ЛАП-А ЗА РОДНУ РАВНОПРАВНОСТ

ЈЛС је одговорна за остваривање, примену и заштиту људских права на основу принципа равноправности и недискриминације, као и за вођење политике једнаких могућности.

Имајући у виду да овај ЛАП обухвата више области јавног живота, реализација циљева и мера, захтева међу-секторски и координисани приступ свих одговорних институција. Њихово деловање и активности координисаће Комисија за родну равноправност ЈЛС.

С обзиром на то да се политика једнаких могућности и родне равноправности може успешно водити само уз партнерство свих сектора друштва − органа јавне власти, пословног сектора и цивилног сектора, неопходно је да се у процес примене ЛАП укључе сви релевантни актери, нарочито цивилни сектор.

Координација, праћење и извештавање

Савет за родну равноправност ЈЛС је одговоран за праћење примене овог ЛАП.

Кључни партнери у примени Локалног акционог плана за родну равноправност поред Савета за родну равноправност ЈЛС, органа и служби ЈЛС и надлежна филијала Националне службе за запошљавања су женска и друга удружења у оквиру цивилног сектора, Центар за социјални рад, Група за заштиту од насиља у породици, образовне институције, укључујући установе предшколског образовања и васпитања, полиција и тужилаштва и Стална конференција градова и општина.

Савет за родну равноправност ЈЛС ће успоставити механизам континуираног прикупљања појединачних извештаја свих одговорних органа институција и организација за примену ЛАП за родну равноправност.

Одговорни органи ЈЛС, институције и организације достављаће Савету за родну равноправност годишње извештаје о спроведеним активностима, по потреби и по захтеву и додатне извештаје и податке. Очекује се и да Женска одборничка мрежа буде укључена у праћење реализације ЛАП за родну равноправност.

## Савет за родну равноправност ЈЛС ће припремати годишње извештаје са оценом успешности примене ЛАП и достављати Скупштини општине до 31. марта текуће године за претходну календарску годину.

## Ради мерења ефеката примене ЛАП урадиће се евалуације након две године примене ЛАП а на крају периода за који је ЛАП сачињен биће спроведена прва независна, спољна евалуација реализације Акционог плана, чији резултати ће представљати основ за израду и усвајање Акционог плана за наредни период.