На основу члана 32. став 1. тачка 9. Закона о локалној самоуправи ( ''Сл.гл. РС'', број 129/07) члана 35. Закона о култури ( ''Сл.гл. РС'', број 72/2009,13/2016, 30/2016-испр. 6/2020, 47/2021 и 78/2021) и члана 40. тачка 13. Статута општине Косјерић ('' Службени лист општине Косјерић'', број 3/2019) Скупштина општине Косјерић на седници одржаној 10. новембра 2021.године донела је

ОДЛУКУ

О ДАВАЊУ САГЛАСНОСТИ НА ОДЛУКУ О РАСПИСИВАЊУ ЈАВНОГ КОНКУРСА ЗА МЕСТО ДИРЕКТОРА НАРОДНЕ БИБЛИОТЕКЕ ''СРЕТЕН МАРИЋ'', КОСЈЕРИЋ

I

Даје се сагласност на Одлуку о расписивању јавног конкурса за место директора Народне библиотеке ''Сретен Марић'', Косјерић коју је Управни одбор усвојио 21. октобра 2021.године.

II

Одлука ступа на снагу наредног дана од дана доношења, а објавиће се у '' Службеном листу општине Косјерић''.

Број 022-29 /2021

У Косјерићу, 10. новембра 2021.године

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ,

Татјана Коковић

СЕКРЕТАР СКУПШТИНЕ,

Јовиша Лазаревић

Образложење

Правни основ за доношење Одлуке налази се у Закону о локалној самоуправи члан 32. тачка 9. Закону о култури члан 35. као и у Статуту Општине члан 40. тачка 13. где пише да Скупштина, у складу са законом “ **именује и разрешава Управни и Надзорни одбор, именује и разрешава директоре установа, организација и служби, чији је оснивач и даје сагласност на јавни конкурс за именовање директора установе.** „

Давањем сагласности од стране оснивача на Одлуку о расписивању јавног конкурса за место директора Народне библиотеке ''Сретен Марић'', Косјерић стекли су се услови да се изврши расписивање јавног конкурса за место директора.

ОПШТИНСКА УПРАВА ОПШТИНЕ КОСЈЕРИЋ