На основу члана 32. став 1. тачка 20. Закона о локалној самоуправи(Службени гласник Рс бр.129/20007, 83/2014-др.закон,101/2016-др. закон и 47/2018) и члана 40. тачка 70. Статута општине Косјерић (Службени лист општине Косјерић бр.3/2019), Скупштина општине Косјерић на седници одржаној 10. новембра 2021. године, донела је

**О Д Л У К У**

**О ПРИХВАТАЊУ УДЕЛА БЕЗ НАКНАДЕ У КАПИТАЛУ FULL PROTECT д.о.о Београд**

1.ПРИХВАТА СЕ удео без накнаде у капиталу FULL PROTECT д..о.о Београд, као начину намирења пореза на зараде утврђених Записником Министарства финансија –Пореска управа бр. Службено/17-1 од 8 септембра 2017 године и Спецификацијом уступљених прихода јединицама локалне самоуправе.

2. Овлашћује се Председник општине Жарко Ђокић да у име општине Косјерић потпише уговор са Републиком Србијом предвиђен тачком 3 Закључка Владе Републике Србије 05 број :023-6214/2020-1 од 08.10.2020 године.

3. Након потписивања и овере наведеног уговора Општинска управа ће потписани и оверени уговор одмах доставити Министарству привреде.

**СКУПШТИНА ОПШТИНЕ КОСЈЕРИЋ**

**Бр 023-21/2021 године**

**У Косјерићу, 10. новембра 2021. године**

ПРЕДСЕДНИК

СКУПШТИНЕ ОПШТИНЕ,

Татјана Коковић

СЕКРЕТАР СКУПШТИНЕ,

Јовиша Лазаревић

О б р а з л о ж е њ е

Правни основ за доношење ове одлуке налази се у члану 32 став1 тачка 20 Закона о локалној самоуправи и члану 40 тачка 70 Статута општине Косјерић.

Влада Републике Србије је на својој седници од 8.10.2020 године донела Закључак 05 број 023-6214/2020-1 о преносу дела удела Републике Србије у капиталу FULL PROTECT д.о.о Београд фондовима обавезног социјалног осигурања и јединицама локалне самоуправе. Тај Закључак је достављен овој општини дописом бр.401-00-3165/2020-05 од 16.10.2020.

Закључак о измени напред наведеног Закључка Влада Републике Србије је донела 10.12.2020 под бројем 023-10192/2020, када је у складу са тим Закључком достављен и нацрт уговора између Републике Србије и локалних самоуправа, па и општине Косјерић. Чланом 5 Закључка Владе од 8.10.2020, који у овом делу није промењен,предвиђено је да Скупштина општине донесе одлуку о прихватању удела без накнаде у капиталу FULL PROTECT и да овлашћено лице потпише тај уговор.

**СКУПШТИНА ОПШТИНЕ КОСЈЕРИЋ**

**Бр 023-21/2021 године**

**У Косјерићу, \_\_\_\_\_\_\_\_\_\_2021. године**

ПРЕДСЕДНИК

СКУПШТИНЕ ОПШТИНЕ,

Татјана Коковић